open-index/open-wikipedia-markdown huggingface dataset:
Zentrosom

In de Zellen vun Deerter liggt just buten vun de Karnmembran dat  **Zentrosom** (*Spillliefken*). Dat besteiht ut twee Zentriolen, de lootrecht een up dat annere staht, in en Proteinmatrix. Dat Zentrosom verdubbelt sik, wenn de Karn deelt weern schall. Achternah geiht elk Zentrosom langsam na een Sieten vun den Karn hen. Mit de Tied spinnt sik in de Gemarken vun elk Zentrosom en Struktur vun Mikro-Fadens ut (fröher is annahmen wurrn, de weert in de Zentrosomen produzeert, man dat lett, as wenn de Fadens ok tostanne kaamt, wenn de Zentrosomen fehlt): Dat is de Spillapparaat. Wenn de Zentrosomen beide an een Siet vun den Zellkarn ankamen sünd, is dor en Nettwarks vun Fadens produzeert wurrn un spannt sik over den ganzen Karn. Düsse Fadens sorgt dor for, datt de Chromosomen in de Zellen (de sitt bi de Zelldeelen loos in dat Zellplasma) in’e Midden holen weert. 

## Zentriolen
Bi de Zellen vun Deerter besteiht dat Zentrosom oder Spillliefken ut twee Zentriolen. Elk Zentriol warrt tostanne brocht dör negen Gruppen vun jummers dree bannig dünne Röhren (negen Gruppen vun je dree Mikrotubuli = Triplett). De Zentriolen staht  jummers lootrecht de een up dat annere. Ehre Funktschoon bi de Zelldeelen is noch nich bekannt. Ok sunner Zentriolen kann de Zellen vun en Deert sik  delen. 

## Platwörmer
Bi Unnersöken is rutkamen, dat allerhand Plattwörmer keen Zentrosom in ehre Zellen hefft. Liekers lett dat so, as wenn se en normole Zelldeelen hebben döen. Vundeswegen is ok nich kloor, wat for en Rull dat Zentrosom eentlich spelen deit. Bekannt maakt wurrn sünd düsse Unnersökens in de wichtige wetenschoppliche Tiedschrift *[[Science]]*

## Belege
Biathlon

**Biathlon** (latiensch/greeksch för *Tweefack-Kamp*) is en meestens in' Winter utdragen Sportoort, de sück as Kombinatschoonssportoort ut de Disziplinen Skilangloop un Scheeten tosommensett. Bi den Langloop hannelt sück dat um en Utdüer- un bi dat Scheeten um en Präzisionssportoort, de bi den Biathlonsport vereent wurrn.

Tonächst weer de Biathlonsport ehrder en Randsportoort, wurr aber konsequent un spoodriek to en Sportoort wiederentwickelt, de publikumswirksam över dat Feernsehn vermarktet wurrn kann. Af den Anfang vun de 1990er-Johr steeg dat Tokiekerinteresse immer mehr an, so dat Biathlon hüüd in eenig Länner, insbesünnere in Düütschland, to de beleevtesten Wintersportoorten hörrt. 

Biathlon is en vun de bi Olympisch Winterspelen utdragen Sportoorten, in nichtolympisch Johren wurrn Biathlon-Weltmeesterschapen utdragen. Wiedere internatschonale Rennen wurrn in' Rahmen vun den Biathlon-Weltcup utdragen.

### Literatur
* Wilfried Hark: *Biathlon – verständlich gemacht*. Copress Verlag, München 2001, ISBN 3-7679-0547-7.
* Patrick Reichelt: *Biathlon – Eine Erfolgsgeschichte*. Verlag Die Werkstatt, Chöttingen 2005, ISBN 3-89533-496-0.

### Weblenken

* biathlonworld.com – Offiziell Siet vun de IBU
* biathlon-online.de – Düütsch Biathlonsiet
* biathlon2b.com – Düütsch Biathlonsiet
* biathlon-news.de – Düütsch Biathlonsiet
* biathlon-portal.com – Düütsch Biathlonsiet
* ski-online.de – Düütsch Skiverband
* biathlon.com.ua – Ukrainsch Biathlonsiet
Carl Detlev Marschalck von Bachtenbrock

**Carl Detlev Freiherr Marschalck von Bachtenbrock** (* 9. Februar 1802 in Veern; † 11. Juni 1864 in Hannover) weer en hannöverschen Verwaltungsbeamten. He weer Arvherr op Aschhorn un Bokel.

Marschalck is 1802 in Veern as Söhn von Amalie, borene Schulte von der Lühe, un Karl Friedrich von Marschalck (16. März 1754–11. Dezember 1818) in de Familie Marschalck von Bachtenbrock rinboren. Sien Broder weer Otto Alexander Marschalck von Bachtenbrock, de ok de *rode Marschalck* nöömt worrn is. Carl Detlev sülvs weer de *swarte Marschalck*. An’n 3. Mai 1819 hett he sik as Student von de Juristeree an de Universität Göttingen inschreven un weer dor Maat von dat Corps Bremensia. 1823 weer he Auditer bi de Ämter Heien, Neehuus un Stood. 1832 weer he al Regerungsraad bi de Regerung in Ossenbrügge. Dor harr he en Affäär mit en verheiraadt Fro, wat an’n 19. Februar 1833 to en Volksoploop von 1200 Lüüd in Ossenbrügge föhrt hett. He is dorüm in dat Johr ut dat Amt smeten worrn. 1835 is he na en Uttied von üm un bi een Johr Regerungsraad bi de Regerung in Hannover worrn. 1841 hett Marschalck na’n Dood von’n Landdrost von de Landdrostie Auerk, Anton Friedrich Christian von Wersebe, dat Amt as Landdrost övernahmen. Sien Insetten hett dor to föhrt, dat sik de Revolutschoon von 1848/1849 in  Oostfreesland kuum utwarkt hett. 1857 is Marschalck von Wilhelm Friedrich Otto von Borries ut dat Amt drängt worrn. He is denn toeerst to sien öllern Broder Otto Alexander tagen, de Landdrost von de Landdrostien Ossenbrügge un Stood weer. Nadem sien Broder 1858 doodbleven is, hett Marschalck sien Levensmiddelpunkt na Veern leggt un den Sommer över op dat Good Bokel.

Marschalck hett an’n 1. Juli 1844 in Gödens Hildur von Wedel-Jarlsberg freet (14. April 1814–25. November 1901), de Dochter von Fredrik Wilhelm Wedel-Jarlsberg. De beiden harrn de Döchter  Margarethe Louise Ottilie Marschalck von Bachtenbrock (13. August 1845–11. August 1910). de Emil Ferdinand Victor von Hammerstein-Gesmold freet hett, un  Amalie (17. August 1847–25. Januar 1922), de Kanonisse in Niewohl un Auerk weer.

## Literatur

* Walter Deeters, Martin Tielke: *[http://www.ostfriesischelandschaft.de/fileadmin/user_upload/BIBLIOTHEK/BLO/Marschalck_v_Bachtenbrock.pdf Carl Detlev Freiherr Marschalck von Bachtenbrock].* In: *Biographisches Lexikon der Stiftung Ostfriesische Landschaft.* Band 4, Auerk 2007, Sieden 295–297

## Footnoten
Anton Felix Depauly

**Anton Felix Depauly** (* 30. April 1801 in Mies, Böhmen; † 27. April  1866 ok dor) weer en böhmisch-öösterrieksch Porträtmaler.

He wurr as Söhn vun den Gemeend-Archivarius Johann Depauly un de sien Fru Elisabetha borene Schmid, boren. Nah den Dood vun sien Vader gung Anton Felix mit 17 Johren an de Akademie der bildenden Künste Wien, wohrschienlich ünnerstütt dör sien Unkel, en Koopmann in Stríbro. Nah en teihn Johr lang düern Studium (Teeken un Historienmaleree) hett he heiraadt un in Wien en Familie (mit mehreren Kinner) grünnd. Führt wurr he in de Residenzstadt as Historien- un Porträtmaler.

Etwa in de 1840er Johren hett he Wien aber weer verlaaten un kehr to sien Verwandten in sien Gebortsoort torüch, wo he aber ok wieder as Porträtmaler tätig weer. 

Sien Wirken in Wien is – bit up 13 Komponisten-Porträts in de Sammlungen vun den Musikvereen – to Tiet noch nich dokumenteert; de dorup folgen Johrteihnten vun sien Leven in Böhmen, wo all wiedere veer Öölbiller vun hüm reistreert wurrn, moot ebenfalls noch utforscht wurrn. 

Joseph Sonnleithner (ut de bekannt  Wiener Familie) geev för sien later an de Gesellschaft der Musikfreunde verköfft Porträt-Galerie en Porträt vun Franz Schubert in Updrag, dat de ahn Brill wiesen deiht.

## Literatur
* Anna Schirlbauer: *Das zeitgenössische Ölporträt Schuberts hat seinen Maler gefunden: Anton Depauly.* In: Schubert:Perspektiven. Jg. 4 (2004), S. 145–173
* Dies.: *Joseph Sonnleithners Sammlung in der Portraitgalerie der Gesellschaft der Musikfreunde in Wien. Neue Erkenntnisse über ihren Begründer, ihre Bilder und Maler. Mit Abschnitten über die Maler Mähler, Kupelwieser und Depauly und Details über die Entstehung der Sammlung.* In: Wiener Geschichtsblätter. – 62 (2007), H. 1, S. 29–64
* Dies.: *Der Franz Schubert-Porträtist Anton Depauly und seine Bilder (anlässlich seines 150.Todestags).* In: Internet, 25. Januar 2016, S. 1–9
Arnold Preuß

**Arnold Preuß** (* 20. September 1951 in Willemshaven) is en düütsch Theaterbaas, Schauspeler, Regisseur un Översetter. Van sien Profeschon her is he Diplom Verwaltungswirt (FH).

## Leven
Van 1987 an weer he de Verwaltungsdirektor un later de kopmann'sche Geschäftsföhrer van de Landesbühn Neddersassen-Nord. In de Tiet von 1996 bit 1998 weer he in Personalunion ok de interimistische künstlerische Geschäftsführer, dar harr he de Opgaav van den Intendanten utföhrt. In de Tiet hett he ok as Maat van't professionelle Ensemble an de Landesbühn speelt (u. a. in "Die Caine war ihr Schicksal", "Krankheit der Jugend" "Ein Winter unterm Tisch", "Merlin und das weite Land").  

He is siet 1973 Maat van't Theater an't Meer - Nedderdüütsch Bühn Willemshaven. Dar speelt un inszeneert he, middewiel in mehr as 100 Rullen un 60 Inszeneern. As Översetter warkelt he siet 1988. Siet de Tiet hett he wiet över 50 Stücken in de plattdüütsche Spraak översett. Stücken van Brecht, Gogol, Moliere, Hebbel un Goldoni hett he darmit för dat Nedderdüütsche Theater op de Bühn brocht.  

Baas van't Theater an't Meer wurr he an'n 14.September 1985 un bleev dat bit 1995. Tosamen mit Marion Zomerland is he dat wedder siet den 16. Mai 2003. Tosamen hebbt se ut de Nedderdüütsch Bühn en Privattheater maakt, wat in en egen Theater en Bühn mit 99 Platzen hett. To dat Schauspeelhuus höört ok en bühnenegen Theaterschool för junge Lüüd to. För de Arbeit is dat Theater 2007 van de Ollborgsche Landschup mit den Födderpries uttekent worrn. Siet den 15. Juni 2017 hett he dat Leit van de Bühn wedder alleen in de Hannen. Marion Zomerland blifft aver Baas van de Theaterschool.

Preuß is siet den 3. September 2005 bit vandagen Präsident van'n Nedderdüütschen Bühnenbund Neddersassen un Bremen. In sien Amtstiet hett he de Nedderdüütschen Jugendtheaterdaag in de Gangen brocht. Füdder hett he darvör sorgt, dat all de Bühn van'n Bühnbund sik eenmal in't Johr to en Tokunftswarkstee drapen doot, wo se daröver sinnert un diskereert, wo dat mit dat Nedderüütsche Theater in de Tokunft wieter gahn kunn. 

An'n 9. März 2016 wurr he för sien langjöhrig ehrenamtlichet Engagement för de Pleeg un Födderung van de nedderdüütsch Spraak, dat Theaterspeel un de Jugendkulturarbeit mit dat Bundesverdeenstkrüüz an'n Bande van'n Verdeenstorden van de Bundesrepublik Düütschland uttekent.https://web.archive.org/web/20160312014636/http://www.theater-am-meer.de/26-ensemble/ensemble/107-arnold-preuss
Bentrup

**Bentrup** betekent:

* Bentrup, Oordsdeel van’r Stad Deppelt, in’n Kreis Lippe in Noordrhien-Westfolen,
* Bentrup, (haugduitsk: *Bentorf* ) Oordsdeel van’r Gemene Kalledaal, in’n Kreis Lippe in Noordrhien-Westfolen,
* Bentrup, Oord in’n Oordsdeel Sommersell van’r Stad Barntrup, in’n Kreis Lippe in Noordrhien-Westfolen.
Bentrup (Deppelt)

**Bentrup** haugduitsk es eun Oortsdeul van Deppelt un liggt knapp 7&nbsp;km in Norden van Deppelt süin Stadtzentrum. Bentrup grenzt in’n Süden an de Deppelter Öörd Lossbreok un Öttern-Breemke. Dat Öörste mol kümmt dat Dörp 1010 in’r Urkunne vör, wo Biskop Meinwerk van Padderbuorn van Kaiser Hinrik II. Land in Bentrup kreig. 

Den 1. Januar 1970 wurr Bentrup no de Stadt Deppelt ingledert.

In’n Oord wonnt up eune Pläcke van 3,3&nbsp;km² ollnsteohaupe 480 Börgers (August 2006). De Oordsbörgermeester is upstunds Lothar Arndt (SPD), de Vertreter in’n Stadtrood is Rüdiger Preuß (SPD).

## Borns


## Weblenken
* Offizielle Website der Stadt Detmold
* Offizielle Website des TSV Bentrup-Lossbruch e.V.
Olympisch Winterspelen 1994/Biathlon

Bi de **[[Olympisch Winterspelen 1994|XVII. Olympisch Spelen 1994]]** in Lillehammer wurr söss Wettbewarven in’ **[[Biathlon]]** utdragen.

## Mannlüüd

### 10 km



**Datum**: 23. Februar 1994 



### 20 km



**Datum**: 20. Februar 1994 



### 4 x 7,5 km Staffel



**Datum**: 26. Februar 1994 



## Fruen

### 7,5 km



**Datum**: 23. Februar 1994 



### 15 km



**Datum**: 18. Februar 1994 



### 4 x 7,5 km Staffel



**Datum**: 25. Februar 1994
Olympisch Winterspelen 1998/Biathlon

Bi de **[[Olympisch Winterspelen 1998|XVIII. Olympisch Spelen 1998]]** in Nagano wurrnn söss Wettbewarven in’ **[[Biathlon]]** utdragen. De Rennen funnen in Nozawa Onsen statt.

## Manlüüd
### 10 km





Datum: 18. Februar 1998, 12:15 Uhr


### 20 km





Datum: 11. Februar 1998, 10:00 Uhr


### 4 x 7,5 km Staffel





Datum: 21. Februar 1998, 13:00 Uhr


## Fruen
### 7,5 km





Datum: 15. Februar 1998, 10:00 Uhr


### 15 km





Datum: 9. Februar 1998, 10:00 Uhr


### 4 x 7,5 km Staffel





Datum: 19. Februar 1998, 13:00 Uhr
Franz-Lorenz von Thadden

**Franz-Lorenz von Thadden** (* 6. Mai 1924 in Vahnerow, Kreis Griepenbarg; † 23. April 1979 in Ecuador) weer en düütsch Politiker (CDU).

## Familie

Thadden entstammt en old pommerschen Adelsgeslecht un is de Söhn vun Reinold von Thadden (1891–1976), Grünner un Ehrenpräsident vun den Düütschen Evangeelschen Karkendag, und *Elisabeth Freiin von Thüngen* (1893–1988).

Sien Bröer Rudolf is en düütsch Historiker un weer Perfesser för Mittlere un Neeere Geschichte an de Universität Chöttingen.

De 1944 vun de Natschonalsozialisten henricht Wedderstandskämperin Elisabeth von Thadden (1890–1944) weer sien Tant.

Thadden weer siet 1950 mit Anna-Polixena Gräfin von Mensdorff-Pouilly (1927–2015) verheiraadt un harr fiev Kinner: Maria Elisabeth von Thadden (* 1951), Ernst-Dietrich von Thadden (1952–2008), Johannes von Thadden (* 1956), Maria Theresia Freifrau von Fürstenberg geb. von Thadden (* 1961), Matthias von Thadden (* 1965).

An’ 23. April 1979 keem Franz-Lorenz von Thadden bi en Floogtüüchafstört in Ecuador to Dood, wo he as Baas vun de Caritas-Überseehilfe Entwicklungsprojekte inspizeeren dee.

## Politisches
Thadden weer Liddmaat vun de CDU. He weer van 1969 bit 1972 Liddmaat vun den Düütschen Bundsdag un weer över de Landslist vun de CDU in Saarland in dat Parlament intrucken.

## Literatur
* Rudolf Vierhaus und Ludolf Herbst (Hrsg.): *Biographisches Handbuch der Mitglieder des Deutschen Bundestages 1949–2002.* Band 2, N–Z, Saur, München 2002, ISBN 3-598-23782-0, S. 873
* Johannes von Thadden et al. (Hrsg.): *Die Welt ist weit, und ich bin jung. Das Leben des Franz-Lorenz v. Thadden*, Verlag Franz Schön, Bonn 2015, ISBN 978-3-9816420-1-8
Richard Dunthorne

**Richard Dunthorne** (* 1711; † 3. März 1775) weer en engelsch Astronom un Landvermeeter.

Richard Dunthorne hett in Cambridge as astronoomsch un wetenschaplich Mitarbeiter för  Roger Long un för völ Johren as Saakverständiger in Fens arbeit. Nah hüm is de  Maandkrater Dunthorne nömmt.

## Warken
* *Practical Astronomy of the Moon: or, new Tables... Exactly constructed from Sir Isaac Newton's Theory, as published by Dr Gregory in his Astronomy*, London & Oxford, 1739.
* ''A Letter from Mr. Richard Dunthorne, to the Rev. Mr. Charles Mason, F. R. S. and Woodwardian Professor of Nat. Hist. at Cambridge, concerning the Moon's Motion'' (PDF; 974&nbsp;kB), 1746
* ''A Letter from the Rev. Mr. Richard Dunthorne to the Reverend Mr. Richard Mason F. R. S. and Keeper of the Wood-Wardian Museum at Cambridge, concerning the Acceleration of the Moon`?`'' (PDF; 1,4&nbsp;MB), 1749
* ''A Letter from Mr. Rich. Dunthorne to the Rev. Dr. Long, F. R. S. Master of Pembroke-Hall in Cambridge, and Lowndes's Professor of Astronomy and Geometry in That University, concerning Comets'' (PDF; 864&nbsp;kB), 1751
* ''Elements of New Tables of the Motions of Jupiter's Satellites: In a Letter to the Reverend Charles Mason, D. D. Woodwardian Professor in the University of Cambridge, and F. R. S. from Mr. Richard Dunthorne'' (PDF; 366&nbsp;kB), 1761

## Literatur
* *[[s:en:Dunthorne, Richard (DNB00)|Dunthorne, Richard]].* Dictionary of National Biography. London. Smith, Elder & Co. 1885–1900. (engelsch)
Laurent Brochard

**Laurent Brochard** (* 26. März 1968 in Le Mans) is en ehmalger franzöösch Radrennfohrer.

## Karriere
Brochard wurr 1992 Profi un gull as Allrounder. He weer good in de Bargen, kunn in' Massensprint mithollen un Tietfohren kunn he ok good. In sien Anfangsjohren kunn he de Tour du Haut-Var un de Limousin-Rundfohrt winnen, as ok Deelstreckensiege dor un bi de Middelmeer-Rundfohrt halen.

1997 harr Brochard sien Dörbröök. He wunn twee Deelstrecken bi dat ansehn Midi Libre wunn de negente Deelstreck bi de Tour de France vun Pau nah Loudenvielle dör de franzöösch Pyrenäen an den franzööschen Natschonalfierdag 14. Juli. In dat sülvig Johr wurr he denn noch in dat spaansche San Sebastián Weltmeester.

1999 kunn he för dat lütt Team Jean Delatour bi de Vuelta a España een Deelstreck winnen un wunn bit 2002 noch mehrere lüttgere Rennen. 2003 is he to Ag2r Prévoyance wesselt. Siet Anfang 2005 fohr he för de Mannschap Bouygues Télécom un wunn in dat Johr to'n darten Mal nah 2001 un 2003 dat Rennen Paris-Camembert. 

1996, 2000 un 2004 hett he an de Olympisch Sömmerspelen deelnommen, aber kien Medaille wunnen. Af de Saison 2008 düükt he nich mehr in Ergevnislisten up.

## Doping

Nah den Sieg vun Brochard bi de Weltmeesterschap 1997 wurr he positiv up dat to Dopingmiddel tellen Betäubungsmiddel Lidocain test. Wie he aber en Attest vun den Dokter vörwiesen kunn, wurr he nich för schuldig befunnen. Dat wurr seggt, dat Brochard Probleme mit de Bandschiev harr un dat Middel ut dissen Grund nommen harr. De Festina Masseur Willy Voet, de den Festina Schandaal utlööst hett, hett seggt, dat dat Attest eerst twee Week nah den positiven Dopingtest erstellt wurrn weer, um en Schandaal to verhinnern. Dat sall nah sien Utseggen direkt dör de UCI un FFC passeert ween. Voet harr luut eegen Utsaag Brochard en spaansch Kortisonpräparat to irreguläär Leistungssteigerung verafreicht (Doping), in dat aber ok  Lidocain enthollen weer. Wat Voet dor behaupt hett, muss as handfast Schandaal vun „ganz baben“ instuuft wurrn. De Utseggen vun Voet wiels de Festina-Affäär hebbt sück tominst samt un sünners as wohr herutstellt. 

In dat Regenbagentrikot wunn Brochard noch en Deelstreck bi den Midi Libre, bevör he denn bi de Tour de France 1998 mit in de Festina-Affäär mit rinkeem. He hett EPO-Doping instahn un wurr vun de UCI sparrt. Dat wat bi de Weltmeesterschap 1997 passeert weer, het man dorbi nich noch mal upgreepen. 

## Palmarès
;1994
* Tour du Haut-Var

;1996
* Tour du Limousin

;1997
* Weltmeester Straat
* een Deelstreck Tour de France

;1999
* een Deelstreck Vuelta a España

;2000
* Paris–Bourges

;2001
* Paris-Camembert

;2002
* Polen-Rundfohrt
* Regio-Tour

;2003
* Paris-Camembert
* Criterium International

;2004
* Étoile de Bessèges

;2005
* Paris-Camembert

;2007
* een Deelstreck Luxemburg-Rundfohrt

## Weblenken
* Websteed vun Laurent Brochard
* Laurent Brochard in de Datenbank vun de Tour de France (engelsch)
* Laurent Brochard in de Datenbank vun Radsportseiten.net
* Laurent Brochard in de Datenbank vun Sports-Reference.com (engelsch)
Biathlon-Weltmeesterschapen 1963

De **5. [[Biathlon-Weltmeesterschapen|Biathlon-Weltmeesterschap]]** funn 1963 an’ 3. Februar in Seefeld in Tirol in Öösterriek statt. Wladimir Melanin ut de Sowjetunion kunn sien Titel ut dat Vörjohr spoodriek verteidigen. 

## 20-km-Eenzelrennen





## Mannschapswertung (inoffiziell)





## Medaillenspeegel





## Literatur
* Tageszeitung *[[Neues Deutschland]]*, Utgaav van’  4. Februar 1963
* DDR-Sportzeitung *[[Deutsches Sportecho]]*, Utgaav van’ 4. Februar 1963

## Weblenken
* Ergevnisse bi de IBU (engelsch)
Slott Bauschlott

Dat **Slott Bauschlott** is en Slottanlaag in den Neulinger Oortsdeel Bauschlott, Baden -Württemberg, de sien Oorsprünge in dat Johr 1540 torüchrecken. Dat wurr dör den  Ridder Eglof von Wallstein as Waterslott mit veer Toorns baut. 

Nah verscheeden Besitterwesseln keem de Slottanlaag 1726 in den Besitt vun de Markgrafen vun Baden-Durlach. 1806 leet Groothartog Karl Friedrich von Baden da olt baufällig Slott afdragen un ünner Leiden vun sien Hoffbaumeester Friedrich Weinbrenner up de olt Fundamenten en nee Landslott in' klassizistischen Stil errichten. Dat nee Hööfthuus wurr dör twee Verbindungsbowarken mit den ölleren Marstall un dat Kavaliershuus ut dat Johr 1764 verbunnen. Dat Slott wurr 1961 vun den Stuttgarter Dokter Stefan Sandkühler köfft un befind sück bit hüüd in Privatbesitt.

## Weblenken

* Slott Bauschlott up en privat Websteed

## Anmarken
Breoksen

**Breoksen** (haugduitsk: *Brokhausen*) es eun Dörp dat vandage teo Deppelt mit büi höört un in’ Krüis Lippe in Noordrhüin-Westfolen liggt. Vandage liebet 620 Minsken in’n Dörp.

## Geografie
De Oort es knapp 4&nbsp;km van’n Stadtzentrum in Richte Noord-Aust weg. Üm rüm liggt Kluite in’n Noord-Westen, Barksen in’n Noord-Austen, Meoske in’n Süüd-Westen un Hakedaal in’n Süden.
## Historie
Dat *Breok* in’n Nomen kümmt van den plattduitsken Weort *[[Brook (Fuchtrebeet)|Brook]]* af un wüist up eun vörmaligen Sump hen. De eerste Urkunne, wo dat Dörp mit den Nomen *Brocksen* in steuht es iut’n Johre 1621. Man es sik öwwer vermodend dat’t Dörp öller es, denn dat gifft Urkunnen de över eunen *Pothof* schrüiven, just an’r sülvigen Stied os vandage Breoksen. Teo den Pothof höör eun Peol mir büi, de bet vandage os de Dörppeol besteuht.
### Verwaltungshistorie
Den 1. Januar 1970 wurr Breoksen no de Krüisstadt Deppelt ingledert.
### Inwahner
1954 hadde dat Dörp 440 Inwonners. Vandage liebet hür 660 Minsken.
### Religion
Breoksen is just os meust ollerwegens in Lippe evangeelsk-reformeert. Dat Dörp höört teo’n Pfarrbezirk  III van’r Kerkgemeune Deppelt-Aust.

För de Kathollsken es de Kerke Sünne Marien in’n Deppelter Noorden teostännig.

## Politik
De Oortsbörgermeister es Hermann Ollenburg (CDU) un Vertreter in’n Stadtroot es upstunns Rüdiger Preuß (SPD).

## Kultiur
### Vereune
In Breoksen gifft den Heumatvereun Breoksen/Barksen un den Turnvereun Breoksen van 1970.

Dat Dörp het auk eunen Schützenvereun den *Schützenverein KKLGV (Kleinkaliber Luftgewehr Verein) Brokhausen von 1971 e. V.*

### Fuurräder
Elk an Austern werrt Fuurräder eunen Knüll daal rullt.

## Verkehr un Infrastruktur
#### Fuurwehr
De Oort het eune Früchwillige Fuurwehr, de in’n Johre 1809 gründet wurr. Mit de Inglederung van Breoksen os eun Deppelter Oortsdeul wurr auk de Breokser Fuurwehr mit’r Deppelter teohaupe foot. Hüüt es seu binnen de Deppelter Früchwillige Fuurwehr eune eugene Löschtruppe un besteuht iut circa 70 Manns- un Friunsluie.
De Breokser Truppe is teostännig för de Oorte Barksen, Hakedaal, Jerxen-Orbke, Kluite und Meoske un billet teohaupe mit de Löschgruppe Bentrup de Löschtrupp Deppelt Noord.

### Scheolen un Kinnergoorns
De Oorthet keune Scheole man eunen eugenen Kinnergoorn.
## Plattduitsk
De Kreisel, de blangen dat Dörp liggt heut offischiel *Brokser Kreisel*, is also no′n plattduitsken Nomen un no′n haugduitsken Namen nöimet. In’r Midde van’n Kreisel steuht eun Paneel, wo *Breokser Kreisel* up steuht. Dat hett de Heumatvereun Breoksen maket, de auk de Bleomenrabatten in den Kreisel anplant.

In’n Dörp an’r Breokser Strote, steuht eune Euke, de *Breokser Friens-Euke* nöimet werrt.
De Euke wurr 10 Johr no den duitsk-fransken Krüige van 1870/71 plant. Först Bismarck spendete de Poten, just seo os veule annere Frienseuken in heel dat Duitske Rüik. 1987 wurr eun Schild mit’r platduitsken Beschriften *Breokser Friens-Euke* upstellt.

## Borns


## Weblenken
* Offizielle Website der Stadt Detmold
* Website des Ortsteils Brokhausen
Thierry Claveyrolat

**Thierry Claveyrolat** (* 31. März 1959 in La Tronche, Rhône-Alpes; † 7. September 1999 in Vizille bi Grenoble) weer en franzöösch Radrennfohrer. He gull as Klauterspezialist, wat hüm den Ökelnaam *Adler von Vizille* inbroch.

Thierry Claveyrolat hett söben Mal an de Tour de France deelnommen un wunn dorbi 1990 för dat Team *RMO* dat Trikot vun den besten Bargfohrer. Sien best Ergevnis bi de Tour reck he 1986 as he up den 17. Platz in de Gesamtwertung keem. 

In' Rahmen vun en Perzess gegen 19 nordfranzöösche Rennfohrer in Laon in' Oktober 1986 hett Claveyrolat de verboden Innahm vun Amphetaminen inrüümt.

An' 7. September 1999 hett he sück in Vizille bi Grenoble dat Leven nommen, nahdem he veer Week tovör in en Autounfall mit veer Swoorbesehrten verwickelt ween weer. Tovör harr he ok all swoor Depressionen leeden.

## Palmarès
1986 
* Twee Deelstrecken Dauphiné Libéré 

1987 
* een Deelstreck Dauphiné Libéré

1989 
* een Deelstreck Dauphiné Libéré
* een Deelstreck Tour du Limousin

1990 
* een Deelstreck (St. Gervais) Tour de France
* een Deelstreck Dauphiné Libéré

1991 
* een Deelstreck (Morzine) Tour de France

1993 
* Tour du Haut-Var
* Trophée des Grimpeurs
* GP Ouest France-Plouay
* Coupe de France

## Enkeld Nahwiesen


## Weblenken
* Thierry Claveyrolat in de Datenbank vun de Tour de France (franzöösch)
* Thierry Claveyrolat in de Datenbank vun Radsportseiten.net
Sam Dockery

**Sam Dockery** (* 1929 in Lawnside, New Jersey; † 23. Dezember 2015 in Burlington, New Jersey) weer en US-amerikaansch Jazzpianist.

Dockery, de överwegend in Philadelphia leev, hett Anfang vun de 1950er Johren mit den Trompeter Clifford Brown tosommenarbeit. Bekannt wurr he 1956 un 1957 as Liddmaat vun Art Blakey sien Jazz Messengers, wo he mit Bill Hardman, Jackie McLean, Spanky DeBrest un af un to Johnny Griffin uptreeden is. Enn’ vun de 1950er un Anfang vun de 1960er Jahre weer he neben den Bassisten Buster Williams un den Slagtüüchspeler Specs Wright Liddmaat vun dat Quartett vun Jimmy Heath.

Later hett Dockery u. a. mit Sonny Stitt, Benny Golson un Stan Getz arbeit. Af de 1990er Johren hett he ok an de *University of the Arts* in Philadelphia Ünnericht geven. Neben de Upnahmen mit de Jazz Messengers ut de 1950er Johren gifft dat ok jüngere Upnahmen vun Dockery ünner annern up dat Düppelalbum *Live At Ortlieb's Jazzhaus* (2000).

Dockery is mit 86 Johren in dat Burlington Woods Krankenhuus an de Folgen vun de Alzheimer-Krankheit storven. 

## Weblenken
* DNB-Katalog
* Diskographie bi Allmusic

## Enkeld Nahwiesen
Herberhausen

**Herberhausen** is de hoochdüütsche Naam von

* Helperhusen, Stadtdeel von de Stadt Göttingen in’n Landkreis Göttingen, Neddersassen,
* Herbersen, Oort in de Stadt Deppelt in’n Kreis Lippe, Noordrhien-Westfalen.
Jesper Nelin

**Jesper Nelin** (* 3. Oktober 1992 in Värnamo) is en sweedsch Skilanglöper un Biathlet.

In’ Skilangloop is he för den Vereen Hestra IF antreeden. 2009 nehm he all an Schölerrennen deel, kunn aber lang kien besünners Ergevnisse vörwiesen. 2012 wessel he to’n Biathlon, wo he för den Vereen Biathlon Östersund IF an den Start geiht. 2015 gelung hüm bi den Weltcup-Sprint in Östersund mit Platz 16 eerstmals en Top-20 Platzeeren. An dat Enn' vun de Saison 2015/16 reck he Platz 61 in' Gesamtweltcup. Dissen Platz kunne he in de Folgesaison nich hollen, keem blots eenmal in de Punkteränge un belegg an' Enn' in' Gesamtweltcup Rang 89. Bi de Biathlon-Weltmeesterschapen 2017 keem he mit de sweedsch Mixed-Staffel up den 6. Platz.

Bi de Olympisch Winterspelen 2018 in Pyeongchang wunn he mit Peppe Femling, Sebastian Samuelsson un Fredrik Lindström de Goldmedaille in de Staffel van de Mannlüüd. In den Massenstart keem he up den 9. Platz. 

Jesper Nelin is mit de sweedsch Biathletin un Olympiasiegerin Hanna Öberg tosommen.

## Weblenken
* [Indrag bi de [FIS] (engelsch)]
* [Indrag in de Datenbank vun de [IBU] (engelsch)]
Brigitte Butscher

**Brigitte Butscher** (* 18. April 1957) is en ehmalge düütsch Footballspelerin.

De Doorfru speel för den Vereen SG Aulendorf 1920. An’ 27. Juli 1986 hett se hör eenzig Lännerspeel för de Düütsch Fruen-Footballnatschonalmannschap in en Speel gegen de Mannschap vun Iesland bestreeden. Se wurr dorbi för Rosemarie Neuser inwesselt. Dat Speel wurr in Iesland mit 4:1 wunnen.

## Weblenken
* Brigitte Butscher up de Sieden vun den DFB
Hamborg-Noord

De Bezirk **Hamborg-Noord** is een Bezirk vun Hamborg. In’t Norden is Sleswig-Holsteen, in’t Osten is de Bezirk Wandsbeek, in’t Süden de Bezirk Hamborg-Mitt un in’t Westen de Bezirk Eimbüddel. De Bezirk hett 314.593 Inwohners (Stand 31. Dezember 2019) un hett ’n Fläch vun 57,8 km².

To’n Bezirk höört de Stadtdelen Eppendörp, Hogeluft-Oost, Winterhuud, Alsterdörp, Fuhlsbüttel, Groot Bossel, Langenhoorn, Ohlsdörp, Barmbeek-Süüd, Barmbeek-Noord, Dulsbarg, Hogenfell un Uhlenhorst.

Baas vun’n Bezirksamt is siet dat Johr 2019 Michael Werner-Boelz vun De Grönen.

## Weblenkens

* Stadt Hamborg: Bezirk Hamborg-Noord (hochdüütsch)
Langenhoorn

**Langenhoorn** betekent

* Langenhoorn, Gemeen in’n Kreis Noordfreesland, Sleswig-Holsteen,
* Langenhoorn, Stadtdeel in’n Bezirk Hamborg-Noord, Hamborg,
* Langenhoorn, Oort in de Gemeen Delv in’n Kreis Dithmarschen, Sleswig-Holsteen.
Bezirk Horborg

De **Bezirk Horborg** is een von de söven Bezirke von de Stadt Hamborg. De Bezirk liggt in’n Süüdwesten von Hamborg un grenzt in’n Noorden an’n Bezirk Hamborg-Midd, in’n Süden an’n Landkreis Horborg un in’n Westen an’n Landkreis Stood. De beiden Landkreise doot in Neddersassen liggen.

De Bezirk hett 163.771 Inwahners (Stand 31. Dezember 2016) un hett en Fläch von 125,4 km². Baas von dat Bezirksamt is Thomas Völsch von de SPD.

To’n Bezirk höört de Stadtdelen Cranz, Eißendörp, Francop, Good Moor, Horborg, Heimfeld, Huusbrook, Langenbeek, Marmsdörp, Moorborg, Neeland, Neefeld, Neegraven-Fischbeek, Oolwarder, Rönnborg, Sinsdörp un Wilsdörp.

## Historie

Bet 1927 hett de Stadt Horborg un denn 1927 bet 1937 de Stadt Horborg-Willemsborg to de prüüßsche Provinz Hannover höört. To’n 1. April 1937 sünd Horborg-Willemsborg un en Reeg Gemenen in dat Ümland dör dat Groot-Hamborg-Gesett Deel von Hamborg worrn.

Hamborg weer denn för korte Tied indeelt in Kreise, Dat Rebeed von’n Bezirk Horborg hett to’n Kreis *Willemsborg, Horborg, Süderelv, Finkwarder* tellt.

Dör dat hambörgsche Gesett över de Bezirksverwaltung von’n 21. September 1949 is Hamborg in söven Bezirke indeelt worrn. De eersten Bezirksutschüss sünd bi de Börgerschopswahl an’n 16. Oktober 1949 wählt worrn. De Bezirk is denn to’n 11. Mai 1951 billt worrn.

Bet to’n 31. Dezember 2007 weer de Bezirk indeelt in de dree Oortsämter Horborg, Süderelv un Willemsborg. To’n 1. Januar 2008 hett de Bezirk den Stadtdeel Willemsborg an den Bezirk Hamborg-Midd afgeven un de Oortsämter sünd oplööst worrn.

Dat Wapen von de ole Stadt Horborg gellt nich as offiziell Hoheitsteken von’n Bezirk, warrt aver liekers fakener op Drucksaken von de Horbörger Bezirksversammlung bruukt.

## Politik

### Bezirksversammlung

Na de Wahl to de Bezirksversammlung 2014 is de Vörsitter von de Bezirksversammlung Manfred Schulz von de SPD.

Kay Wolkau un Isabel Wiest von de Grönen un Anna-Lena Bahl un Barbara Lewy von de SPD sünd in’n Harvst 2014 ut jemehr Frakschonen rut un hebbt sik de Partei von de Ne’en Liberalen anslaten. As in’n September 2015 Bahl ehr Mandaat dalleggt hett, dröff de SPD den Platz nee besetten.

### Baas von dat Bezirksamt

* 1945–1954: Alfred Höhlein
* 1954–1957: Werner Stelly
* 1958–1968: Walter Mohr
* 1968–1977: Hans Dewitz
* 1977–1984: Helmut Raloff
* 1984–1990: Jobst Fiedler
* 1991–1998: Michael Ulrich
* 1998–2004: Bernhard Hellriegel
* 2004–2011: Torsten Meinberg
* 2012–2017: Thomas Völsch

## Weblenken

* Stadt Hamborg: Bezirk Horborg
Torsten Meinberg

**Martin Otto  Meinberg** (* 31. Oktober 1960 in Cuxhoben) is en düütschen Verwaltungsbeamten.

Meinberg is 1960 in Cuxhoben boren un mit teihn Jöhr mit siene Familie na Neegraven tagen. He weer op Gymnasium un hett denn Juristeree studeert. Na dat Studium weer he Notar in Wedel. Von 1999 bet 2012 hett he in Heimfeld leevt, nu leevt he wedder in Neegraven. He is Maat von de CDU.

Bet 1996 weer he Afornten för de CDU in de Bezirksversammlung von’n Bezirk Horborg.

Meinberg is 2004 as Nafolger von Bernhard Hellriegel för en Amtstied von söss Johr as Baas von dat Bezirksamt in’n Bezirk Horborg wählt worrn. 2011 is he ok för en twete Amtstied wedderwählt worrn. In dat sülve Johr noch hett aver de SPD de Mehrheit in de Bezirksversammlung wunnen un Meinberg müss to’n 31. Dezember 2011 sien Amt an Thomas Völsch afgeven.

2012 is he Geschäftsföhrer bi LOTTO Hamborg worrn.

1996 hett he siene Fro Birte freet un 1999 en Söhn kregen.

## Footnoten
Walter Mohr

** Paul Mohr** (* 11. Dezember 1902 in Willemsborg; †) weer en düütschen Politiker un Verwaltungsbeamten.

Mohr is 1902 boren un hett en Lehr as Möller maakt. Bi de Horbörger Möhlenwarken weer he eerst Ünnermöller, later Bövermöller. He weer Maat von de Gewerkschaft Verband von de Broeree- un Möhlenarbeiders, Parteisekretär von de SPD un von 1929 bet 1933 Stadtverornten in Horborg-Willemsborg. Na de Machtergreifung von de Natschonalsozialisten müss he sik ut de Politik trüggtehn.

Bi de Börgerschopswahlen 1946 is he in de Hambörger Börgerschop wählt worrn un weer von 1949 af an Maat von’n Bezirksutschuss von’n Bezirk Horborg. He weer Distriktsvörsitter von de SPD in Willemsborg un Vörsitter von’n Bedrievsraad von de Horbörger Möhlenwarken. In de Börgerschop is he von de eerste bet to de veerte Wahlperiood bleven, as he to’n 1. Februar 1958 sien Mandaat dalleggt hett, üm Baas von dat Bezirksamt in’n Bezirk Horborg to warrn. För em in de Börgerschop narückt is Friederike Fischer. Baas von dat Bezirksamt is he bet 1968 bleven.

## Footnoten
Hans Dewitz

** Wilhelm Friedrich Dewitz** (* 2. August 1910 in Altno; † 30. September 1992) weer en düütschen Politiker un Verwaltungsbeamten.

Dewitz is 1910 in Altno boren un hett en Lehr as Discher maakt. Von 1929 bet 1933 weer he Kontoorbaad von de Konsum-, Bo- un Spoorvereen „Produkschoon“. He weer 1925 Maat von de Sozialistische Arbeider-Jugend (SAJ) un hett 1931 dat Leid över de Hambörger SAJ övernahmen.

Na de Machtergreifung is de „Produkschoon“ von de Natschonalsozialisten övernahmen worrn un se hebbt Dewitz to’n 1. August 1933 rutsmeten. Dewitz weer nu arbeidsloos. Tosätzlich hebbt se em an’n 20. Juli 1933 *[[Vorbereitung zum Hochverrat]]* vörhollen un em in sien Öllernhuus in Willemsborg fastnahmen. Dewitz keem för en halv Johr in Haft. Toeerst för en poor Weken in dat KZ Fuhlsbüttel, denn in dat Polizeifängnis Hütten un toletzt in dat Fängnis in Stood. Dat Kamergericht Berlin hett em an’n 17. Januar 1935 freespraken. Nadem he wedder free weer, is he arbeidsloos ween un kunn eerst in’t Vörjohr 1937 bi de Ebano-Warken in Horborg wedder Arbeid finnen. In’n Juni 1937 hett de Gestapo sien Huus dörsöcht un dorbi siene Böker un siene Fotosammlung beslagnahmt. In’n Januar 1940 is he in’n Tweten Weltkrieg Soldaat worrn. He keem 1948 ut de Kriegsfungenschop trügg, is in dat sülve Johr Maat von de SPD worrn un hett as Försorger arbeidt.

1957 is he bi de Börgerschopswahlen Maat von de Hambörger Börgerschop worrn un 1960 Geschäftsföhrer von de SPD-Frakschoon in de Börgerschop. Dat is he in de veerte, föffte un sösste Wahlperiood ween bet he an’n 29. Februar 1968 sien Mandaat dalleggt hett, üm dat Amt as Baas von de Bezirksverwaltung von’n Bezirk Horborg to övernehmen. För em in de Börgerschop narückt is Fritz Oelze. Baas von dat Bezirksamt is he bet 1977 bleven.

Dewitz weer von 1950 bet 1968 Vörsitter von’n SPD-Kreis Horborg.

Na em is siet 1998 de Hans-Dewitz-Ring in Heimfeld nöömt.

## Footnoten
Alfred Höhlein

**Alfred Höhlein** (* 18. Mai 1883; † 30. Mai 1967) weer en düütschen Politiker von de SPD.

Höhlein is 1883 boren. He weer Senater von de Stadt Horborg-Willemsborg un is 1945 de eerste Baas von dat Bezirksamt von’n Bezirk Horborg worrn. Dat is he bet 1954 bleven. He weer ok Vörsitter von’n Kreisverband von dat Düütsche Rode Krüüz.

In de Friedrich-Ebert-Hall in Horborg gifft dat en Holtbüst von Höhlein.

## Footnoten
Baas von dat Bezirksamt

De **Baas von dat Bezirksamt** is in de Fre’e un Hansestadt Hamborg de Persoon, de dat Leid över dat Bezirksamt hett, wat de Verwaltung von een von de söven Hambörger Bezirke is.

In de eersten Johren na’n Tweten Weltkrieg hett dit Amt ok *Baas von’n Bezirk* heten.

De Posten warrt normalerwies apentlich utschreven, de Kannedaat denn von de Bezirksversammlung wählt un denn von de hambörgsche Landsregeren, den Senaat, för söss Johr insett. Dat gellt so siet dat Bezirksverwaltungsgesett von’n 22. Mai 1978. Vörher is de Baas von dat Bezirksamt von’n Senaat *in Invernehmen mit de Bezirksversammlung ernannt* worrn.

Von wegen den Ümstand dat Hamborg gliektiedig Bundsland un Gemeen is, sünd de Bezirksämter keen egenstännige Verwaltungseenheiten. Se staht ünner de Bezirksverwaltung von de Finanzbehörd (Rechtsopsicht) un de Dezernate von dat Bezirksamt tosätzlich ünner de Fachbehörden von de Landsregeren (Fachopsicht). Fiskaalsch sünd se von de Huusholtsplaans afhängig, de dat Landsparlament, de Hambörger Börgerschop, beslütt.

In de Medien warrt de Baas von dat Bezirksamt fakener maal as „Bezirksbörgermeester“ betekent.
Helmut Raloff

**Helmut Raloff** (* 18. Juni 1936 in Hamborg) is en düütschen Verwaltungsbeamten.

Raloff is as Söhn von Max Raloff (19. Oktober 1904–21. Juli 1989) boren. Georg un Karl Raloff weren siene Unkels.

Raloff hett Juristeree un Volksweertschop studeert un is na dat Studium 1967 in’n hambörgschen Verwaltungsdeenst gahn. Von 1967 bet 1977 weer he Justitiar in dat Personalamt, Planungsreferent in de Liegenschaftsverwaltung von de Finanzbehörd, Persönlichen Referent von Senater Peter Schulz as Präses von de Jugendbehörd un Baas von de Bauleitplanung in de Schoolbehörd.

Na siene Arbeid as Senaatsbeopdragten för de Ümsiedlung von Oolwarder is he 1977 Baas von dat Bezirksamt in’n Bezirk Horborg worrn. Dat is he bet 1984 bleven, as he dat Amt as Senaatsdirekter von dat Staats- un Planungsamt in de Senaatskanzlie övernahmen hett. Dissen Posten harr he von’n 1. März 1984 bet 7. Juli 1988. An’n 8. Juli 1988 is he Staatsraad worrn un weer tostännig för de Justizbehörd, dat Senaatsamt för den Verwaltungsdeenst un dat Senaatsamt för Bezirkssaken.

Nadem he an’n 1. Januar 1991 de Justizbehörd afgeven hett, is he an’n 19. Januar 1994 wedder de höögste polietsche Beamte för dit Ressort worrn, hett aver gliektiedig dat Senaatsamt för den Verwaltungsdeenst afgeven. An’n 31. Dezember 1995 is he in’n einstweiligen Rohstand gahn.

## Footnoten
Helga Hösl-Thaw

**Helga Hösl-Thaw**, borene *Schultze*, (* 2. Februar 1940; † 12. September 2015) weer en düütsch Tennisspelerin.

De 16-mal för Düütschland in’ FedCup insett *Helga Schultze* weer teihn Mal düütsch Meesterin, wobi se fiev Titel in’ Eenzel wunn (1964, 1967, 1970, 1973 un 1974). 1970 wurr se todem Internatschonale Düütsch Meesterin]]. In de 1960er Johren weer se in de Weltranglist platzeert. Bi de French Open 1964 kunn se mit hör argentiensch  Partnerin Norma Baylon dat Finale in’ Daamendüppel recken. Se verloren aber gegen dat austraalsch Düppel Margaret Smith un Lesley Turner düütlich in twee Sätzen. 

Se is ok Schriverin vun dat Book  *Der Mensch ist, was er ißt und wie er lebt*.

## Weblenken
* ITF-Profil (engelsch)
* Fed-Cup-Statistik (engelsch)

## Enkeld Nahwiesen
Werner Stelly

**Werner Stelly** (* 25. Juni 1909 in Kumbarg; † 31. August 1997 in Hamborg) weer en düütschen Verwaltungsbeamten.

Stelly is 1909 in Kumbarg boren un in Horborg-Willemsborg opwussen. He hett Juristeree studeert un is 1936 na dat twete juristische Examen in’n apentlichen Deenst anfungen. He weer toeerst Referent bi de Rieksümsiedlungssellschop un denn Viezbaas in de Landweertschopsämter Kassel un Posen. Von 1943 bet 1945 weer he in’n Tweten Weltkrieg Soldaat. Von 1946 af an weer he in de Verwaltung von de Fre’e un Hansestadt Hamborg un is dor 1950 Baas von dat Rechtsafdeel bi dat Bezirksamt von’n Bezirk Horborg worrn. 1954 is he denn as Baas von dat Bezirksamt beropen worrn. Dat is he bet 1957 bleven.

1958 hett he sik in Wupperdaal to de Wahl to’n Böverstadtdirekter opstellen laten. As de Stadtraad an’n 18. Februar 1958 afstimmen dee, kunn he sik mit 27 gegen 13 Stimmen, bi veer Enthaltungen, gegen sien Vorgänger Hans Bremme dörsetten. An’n 4. Februar is he in sien Amt vereedigt worrn. In Stelly siene Amtstied hebbt se ünner annern dat Schauspeelhuus un de Kiesbergtunnel apenmaakt. An’n 15. März 1967 hebbt se em as Vörsitter von’n Finanzutschuss bi’n Düütschen Städtedag wählt. An’n 30. Juni 1967 is he ok as Viezmaat von’n Vörstand in’n Düütschen Spoorkassen- un Giroverband wählt worrn. An’n 30. Juni 1971 is he as Böverstadtdirekter von Wupperdaal trüggtreden. Sien Nachfolger weer Rolf Krumsiek. Von Wupperdaal is he denn wedder na Hamborg tagen. Dor is he an’n 31. August 1997 doodbleven.

Stelly weer ok as Schriever aktiv un hett ünner annern 1948 de Kortgeschichtensammlung *Jetzt und hier* rutbrocht un 1947 dat Höörspeel *Auch eine kleine Stadt*.

## Ehren

1971 hett Stelly den Ehrenring von de Stadt Wupperdaal kregen.

## Footnoten
Slott Arcis-sur-Aube

Dat **Slott** in Arcis-sur-Aube, en franzöösch Gemeen in dat Département Aube in de Region Alsace-Champagne-Ardenne-Lorraine, wurr in de eerste Hälft vun dat 18. Johrhunnert upricht. Dat Slott an’ Place des Héros is siet 1983 as Monument historique klassifizeert. Dat Slottbowark wurrd hüüd as Hôtel de Ville bruukt.

## Architektur
Dat eengeschossig Bowark mit Mansarddaak hett fiev to twee Assen. Dat  mittig Portal is över en düppelt Trappanlaag to recken. Dat hüüdige Büro vun den Börgermeester un de Troosaal in dat Eerdgeschoss sünd riek mit Stuck smückt.

## Weblenken

* Beschrieven mit Fotos (franzöösch, afropen an’ 5. Januar 2016)

## Enkeld Nahwiesen
Bezirk Wandsbeek

De Bezirk **Wandsbeek** is een Bezirk vun Hamborg. In’t Norden un Osten is Sleswig-Holsteen, in’t Süden de Bezirk Hamborg-Mitt un in’t Westen de Bezirk Hamborg-Noord. De Bezirk hett 441.012 Inwohners (Stand 31. Dezember 2019) un hett ’n Fläch vun 147,6 km².

To’n Bezirk höört de Stadtdelen Bargstedt, Bramfeld, Duvenstedt, Eilbeek, Farmsen-Bern, Hummelsbüttel, Jenfeld, Lemsahl-Mellingstedt, Mariendaal, Poppenbüttel, Rahlstedt, Sasel, Steilshoop, Tonndörp, Volksdörp, Wandsbeek, Wellingsbüttel un Wohldörp-Ohlstedt.

Baas vun’n Bezirksamt is siet dat Johr 2011 Thomas Ritzenhoff vun de SPD.

## Weblenkens

* Stadt Hamborg: Bezirk Wandsbeek (hochdüütsch)
Dragon Ball

**Dragon Ball** (jap. ドラゴンボール, *Doragonbōru*) is en japaanschen Fantasy-/Aventüür-Manga, to den dat ok en Anime-Reeg gifft. Sik utdacht hett dat Akira Toriyama. Een kann seggen, datt *Dragon Ball* en Twieg ut den Stamm vun den Roman *De Reis na Westen to* vun Wu Cheng’en is. Dragon Ball is toeerst rutkamen vun 1984 bit 1995 in dat Manga-Magazin Weekly Shōnen Jump. Later sünd dor 42 Bänne vun tohopenstellt wurrn mit alltohopen 519 Kapitels un mehr as 8.000 Sieten. Bovento sünd dor de Anime-Feernsehserien Dragon Ball un Dragon Ball Z vun dreiht wurrn. Vunwegen, datt dat so unbannig goot ankamen is, gifft dat midderwielen alltohopen veer Fernsehserien, 18 Kinofilme, dree Feernsehfilme, dree OVAs un en grote Tahl vun Videospele. 1989 un 2008 sünd ok noch twee Realfilms vun den Manga afdreiht wurrn. Vun den Manga sülms sünd in Japan bi 156 Mio. Stück, un over de ganze Welt hen bi 230 Mio. Exemplare verkofft wurrn. Dor is he, na *[[One Piece]]* de Manga mit, de to all Tieden an'n tweetmeisten verkofft wurrn is.

De Manga kann to dat Shōnen-Genre torekent weern un maakt hüdoiigendags noch Indruck up bekannte Teekners, as Eiichirō Oda, Tite Kubo, Masashi, Seishi Kishimoto un Hiro Mashima.

## Literatur
* Akira Toriyama: *Dragon Ball Artbook.* Carlsen Comics, Hamburg 1999, ISBN 3-551-73600-6.
* Akira Toriyama: *The World Special – Illustrationen.* Carlsen Comics, Hamburg 2001, ISBN 3-551-74797-0.

## Belege


## Weblenken
* Dragon Ball
Knill (Landkreis Cuxhoben)

**Knill** () is en Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers to dat Steenauer Veerdel von dat Kaspel Spiek to un is vondaag binnen de Gemeen Deel von de Oortschop Noordholt.

De Oort deelt sik in Nedderknill (in’n Noorden) un Böverknill (in’n Süden).

## Geografie

Knill liggt op’n Rand von de Geest von de Hoge Lieth na de Masch von Land Wusten. Dat Water flütt af över den Wallsgroov, de in’n Westen von’n Oort langsgeiht.

De Naveröörd sünd Noordholt in’n Noorden, Wusterheid in’n Noordoosten, Wanhöden in’n Oosten, Scharnst in’n Süüdoosten, Hartingspecken, Northum un Millm in’n Süden, de Spieker Südermarren, Spiek un Steenau in’n Süüdwesten un de Spieker Noordermarren un Dieksenn in’n Noordwesten.

## Historie

### Verwaltungsgeschicht

De Oort hett vör 1852 to dat Vaagdiegericht Land Wusten tohöört un denn von 1852 bet 1885 to dat Amt Dorum. Na 1885 weer dat in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

De Oort is as Deel von de Gemeen Spiek an’n 1. März 1974 mit de Gemeenreform in Neddersassen an de Gemeen Noordholt kamen. To’n 1. Januar 2015 is de Gemeen Noordholt oplööst un Deel von de ne’e Gemeen Wuster Noordseeküst worrn.

### Inwahnertall

### Religion

Knill is evangeelsch-luthersch präägt un höört to dat Kaspel von de Georg-Kark in Spiek.

För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

De Oort hett en egen Karkhoff.

## Kultur

En Denkmaal för de Fullenen ut de twee Weltkrieg’ steiht in Knill op’n Karkhoff.

## Weertschop un Infrastruktur

### Verkehr

Dör Knill löppt de Kreisstraat 14, de in’n Oosten de Landsstraat 135 krüüzt un na Wanhöden geiht un in’n Süüdwesten na Spiek. In’n Noordwesten geiht de K&nbsp;74 na Dieksenn un an de K&nbsp;68 ran. De L&nbsp;135 löppt in’n Noorden na Olenwoold un Cuxhoben un in’n Süden över Millm, Holsseln, Sievern un Langen na Bremerhoben. En lüttjere Straat geiht na dat Zentrum von Noordholt.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 3 Noordholt liggt so fiev Kilometer in’n Süüdoosten von Knill an de K&nbsp;14.

De nächste Bahnhoff is so bi dree Kilometer wied weg in’n Noordoosten de Bahnhoff Noordholt an de Bahnlien Bremerhoben–Cuxhoben.

## Footnoten





## Weblenken
Knill

**Knill** betekent

* Knill, Oort in de Gemeen Wuster Noordseeküst in’n Landkreis Cuxhoben, Neddersassen,
* Knill, Oort in Herefordshire, England,
* Knill-Grupp, öösterrieksch Ünnernehmen,
* Baronets Knill, brietsche Eddelfamilie.

**Knill** is de Familiennaam von

* Alan Knill (* 1964), Footballspeler ut Wales,
* Christoph Knill (* 1965), düütschen Politikwetenschopper,
* Georg Knill (* 1973), öösterriekschen Ünnernehmer,
* John Knill (1733–1811), brietschen Verwaltungsbeamten,
* Monika Knill-Kradolfer (* 1972), Swiezer Politikerin,
* Paolo Knill (1932–2020), Swiezer Kunsttherapeut,
* Richard Knill (1787–1857), engelschen Missionar,
* Richard Knill Freeman (1840–1904), brietschen Architekt.
Oxter Beek

De **Oxter Beek** is en 6,5 Kilometer langen Beek in’n Landkreis Cuxhoben, de in de Noordsee münnt.

De Beek hett sien Born an’n Noordrand von Noordholt, nich wied von dat Huus *Noordweg 149*. Dat Rebeed liggt an’n Rand von de Geest hen na de Masch. Von dor flütt he na Westen twüschen Noordholt un Ox langs. He billt hier de Grenz twüschen Land Wusten un dat fröhere Amt Ritzbüttel. Bi’n *Ne’en Weg* nimmt he von links de Elfter Balje op. Bi dat Spieker Neefeld is de Beek över de Spiek-Neefeller Waterlöös mit de Spieker Waterlöös verbunnen. Dat Water flütt hier denn dör en Siel ünner den Diek dör na dat Butendieksland un flütt tohoop mit de Spieker Waterlöös in de Noordsee.

Fröher is de Loop von’n Oxter Beek in de Neegd von’n *Ne’en Weg* na Noorden afknickt un is denn bet na’n Noordrand von dat Neefeld flaten. En Stück in’n Süüdwesten von Berensch güng dat denn mit en Siel ünner’n Diek dör.

De Oxter Beek as Grenz twüschen dat Amt Ritzbüttel un Wusten is 1586 in’n Buxthuer Rezess fastleggt worrn. 1589 is ok de Schedelsteen bi Berensch opstellt worrn, de de Grenz markeren dee, wat vör allen wichtig weer för strannte Scheep (Strandrecht).
John Lewis Hall

**John Lewis Hall** (*„Jan“ Hall*; * 21. August 1934 in Denver, Colorado) is en US-amerikaansch Physiker an de University of Colorado at Boulder.

Hall hett an dat Carnegie Institute of Technology in Pittsburgh studeert un dor 1956 sien  Bachelor of Science, 1958 sien Master 1958 un 1961 sluutend sien Doktertitel in Physik maakt. 1964 gung he an de University of Colorado un dat NIST in Boulder. Hall is Liddmaat vun de National Academy of Sciences.

2005 kreeg Hall gemeensam mit Roy Jay Glauber un Theodor Hänsch den Nobelpries för Physik tospraaken, wobi Hall un Hänsch jewiels en Veertel un Glauber de Hälft vun den Pries kreegen. He kreeg den Nobelpries för sien Forschungen up dat Rebeet vun de up Lasertechnik footen Präzisions-Spektroskopie un de Optische Frequenzkamm Technologie.

## Privates
Mit sien Fru Marilyn „Lindy“ Robinson hett he dree Söhns. 

## Weblenken

* Lewis Hall up de Sieden vun den Nobelpries (engelsch)
* John Hall up de Websteed vun de University of Colorado at Boulder
Neenfeld

**Neenfeld** betekent

* Neenfeld, Oort in de Gemeen Oosterholt-Scharmbeek in’n Landkreis Oosterholt, Neddersassen,
* Neenfeld, Oortsdeel von Völkersen in de Gemeen Langwedel in’n Landkreis Veern, Neddersassen,
* Neefeld, Stadtdeel von de Stadt Hamborg.
Neefeld

**Neefeld** betekent

* Neefeld, Stadtdeel von de Stadt Hamborg,
* Neefeld, Rebeed in Land Wusten.

Kiek ok bi: Niefeld.